ddrg/super_eurlex huggingface dataset:
Airteagal 3

Cumhachtaí agus oibleagáidí ghníomhairí údaraithe an Choimisiúin

Le comhaontú sainráite agus roimh ré an Bhallstáit lena mbaineann, féadfaidh an Coimisiún cúnamh a iarraidh ar oifigigh de chuid Ballstáit eile mar bhreathnóirí. Áiritheoidh an Coimisiún go gcomhlíonfaidh na hoifigigh sin mír 3.

I gcás gach cigireachta, cuirfidh an Coimisiún téarmaí tagartha i scríbhinn ar fáil do na gníomhairí údaraithe ina sonrófar a gcéannacht agus an cháil oifigiúil atá acu.

1. Chun na cigireachtaí dá dtagraítear in Airteagal 2 a dhéanamh, ceapfaidh an Coimisiún go sonrach oifigigh áirithe nó seirbhísigh eile áirithe dá chuid (“gníomhairí údaraithe”).

2. Le linn na gcigireachtaí dá dtagraítear in Airteagal 2, gníomhóidh na gníomhairí údaraithe ar bhealach a bheidh i gcomhréir leis na rialacha is infheidhme maidir le hoifigigh an Bhallstáit lena mbaineann. Beidh siad faoi cheangal ag rúndacht ghairmiúil, faoi na coinníollacha a leagtar síos i mír 3 den Airteagal seo.

3. Faisnéis a chuirfear in iúl nó a gheofar faoin Rialachán seo, cibé foirm ina bhfuil sí, beidh sí faoi réir rúndacht ghairmiúil agus gheobhaidh sí an chosaint a thugtar d’fhaisnéis chomhchosúil faoi dhlí náisiúnta an Bhallstáit inar bailíodh í agus faoi na forálacha comhfhreagracha is infheidhme maidir le hinstitiúidí an Aontais.

Maidir leis an bhfaisnéis dá dtagraítear sa chéad fhomhír, ní chuirfear í in iúl do dhaoine, seachas na daoine sin atá laistigh d’institiúidí an Aontais nó laistigh de na Ballstáit a bhfuil sé de dhualgas orthu an fhaisnéis sin a bheith ar eolas acu, ná ní úsáidfear í chun críoch seachas na críocha sin a leagtar síos sa Rialachán seo gan réamhthoiliú an Bhallstáit inar bailíodh í.

Beidh feidhm ag an gcéad fhomhír agus an dara fomhír maidir leis na hoifigigh agus na seirbhísigh eile de chuid an Aontais, mar aon le saineolaithe náisiúnta ar iasacht.
(3)

Rinne an Coimisiún scrúdú ar an bhfreasúra a sheol an Bhulgáir agus chinn sé an freasúra a bheith inghlactha. An focal “кашкавал”, a cuireadh i láthair i ráiteas na Bulgáire mar thras-scríbhinní “kashkaval” nó “kaschaval”, tá sé comhainmneach leis an ainm “caşcaval”, ar cuid é den ainm comhshuite “Caşcaval de Săveni”. Is éard atá sa téarma “кашкавал” an t-ainm a úsáidtear sa Bhulgáir le haghaidh táirgí bainne bunúsacha a tháirgtear agus a mhargaítear ar scála tráchtála sa Bhulgáir. Maíodh sa ráiteas freasúra go ndéanfadh clárú an ainm a mholtar dochar don ainm “кашкавал” nó do thrádmharcanna lena n-airítear an téarma “кашкавал” agus do tháirgí atá ar mhargadh na Bulgáire go dleathach le 5 bliana ar a laghad roimh dháta foilseacháin an iarratais maidir leis an ainm “Caşcaval de Săveni” a chlárú.
RIALACHÁN CUR CHUN FEIDHME (AE) 2021/717 ÓN gCOIMISIÚN

an 26 Aibreán 2021

lena gcláraítear tásc geografach dí biotáille faoi Airteagal 30(2) de Rialachán (AE) 2019/787 ó Pharlaimint na hEorpa agus ón gComhairle, is é sin, “Nagykunsági szilvapálinka”

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáille, úsáid ainmneacha deochanna biotáille i gcur i láthair agus lipéadú earraí bia eile, agus cosaint tásc geografach le haghaidh deochanna biotáille, úsáid alcól eitile agus driogáití de thionscnamh talmhaíochta i ndeochanna alcólacha, agus lena n-aisghairtear Rialachán (CE) Uimh. 110/2008 (1), agus go háirithe Airteagal 30(2) de,

De bharr an mhéid seo a leanas:

(1) I gcomhréir le hAirteagal 17(5) de Rialachán (CE) Uimh. 110/2008 ó Pharlaimint na hEorpa agus ón gComhairle (2), tá scrúdú déanta ag an gCoimisiún ar iarratas na hUngáire an 14 Deireadh Fómhair 2016 maidir le clárú an táisc gheografaigh “Nagykunsági szilvapálinka”.

(2) Rialachán (AE) 2019/787 a thagann in ionad Rialachán (CE) Uimh. 110/2008, tháinig sé i bhfeidhm an 25 Bealtaine 2019. I gcomhréir le hAirteagal 49(1) den Rialachán sin, déantar Caibidil III de Rialachán (CE) Uimh. 110/2008, maidir le tásca geografacha, a aisghairm le héifeacht ón 8 Meitheamh 2019.

(3) Ar chinneadh don Choimisiún go bhfuil an t-iarratas i gcomhréir le Rialachán (CE) Uimh. 110/2008, d’fhoilsigh sé príomhshonraíochtaí an chomhaid theicniúil in Iris Oifigiúil an Aontais Eorpaigh (3) faoi mar a fhoráiltear le hAirteagal 17(6) den Rialachán sin, i gcomhréir leis an gcéad fhomhír d’Airteagal 50(4) de Rialachán (AE) 2019/787.

(4) I gcomhréir le hAirteagal 27(1) de Rialachán (AE) 2019/787, níor tugadh aon fhógra freasúra don Choimisiún.

(5) Dá bhrí sin, ba cheart an tásc “Nagykunsági szilvapálinka” a chlárú mar thásc geografach,

TAR ÉIS AN RIALACHÁN SEO A GHLACADH:

Airteagal 1 Tá an tásc geografach “Nagykunsági szilvapálinka” cláraithe. I gcomhréir le hAirteagal 30(4) de Rialachán (AE) 2019/787, an chosaint dá dtagraítear in Airteagal 21 den Rialachán sin, deonaítear leis an Rialachán seo í don ainm “Nagykunsági szilvapálinka”.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 26 Aibreán 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 130, 17.5.2019, lch. 1.

(2) Rialachán (CE) Uimh. 110/2008 ó Pharlaimint na hEorpa agus ón gComhairle an 15 Eanáir 2008 maidir le sainmhíniú, tuairisc, cur i láthair, lipéadú agus cosaint tásc geografach deochanna biotáilleacha agus lena n-aisghairtear Rialachán (CEE) Uimh. 1576/89 ón gComhairle (IO L 39, 13.2.2008, lch. 16).

(3) IO C 14, 13.1.2021, lch. 3.
CÓD EINTITIS

Cód an eintitis ar dó a rinneadh an cinneadh maidir le MREL. I dtaca le hinstitiúidí, is é an cód aitheantóir eintitis dhlítheanaigh (LEI) alfa-uimhriúil, ina bhfuil 20 digit, an cód a úsáidfear. I dtaca le heintitis eile, is é an cód alfa-uimhriúil LEI ina bhfuil 20 digit, an cód a úsáidfear, nó, i gcás nach bhfuil sin ar fáil, cód faoi chódú aonfhoirmeach atá infheidhme san Aontas, nó, i gcás nach bhfuil sin ar fáil, cód náisiúnta a úsáid.

Beidh an cód comhsheasmhach leis an gcód arna thuairisciú le haghaidh na hinstitiúide céanna faoi Rialachán Cur Chun Feidhme (AE) 2018/1624 ón gCoimisiún (2). Beidh luach ag an gcód i gcónaí. Beidh an cód sin ina aitheantóir aonair le haghaidh gach colúin don eintiteas ábhartha.
RIALACHÁN CUR CHUN FEIDHME (AE) 2021/518 ÓN gCOIMISIÚN

an 18 Márta 2021

lena gcláraítear tásc geografach dí biotáille faoi Airteagal 30(2) de Rialachán (AE) 2019/787 ó Pharlaimint na hEorpa agus ón gComhairle, is é sin,

“Vasi vadkörte pálinka”

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáille, úsáid ainmneacha deochanna biotáille i gcur i láthair agus lipéadú earraí bia eile, agus cosaint tásc geografach le haghaidh deochanna biotáille, úsáid alcól eitile agus driogáití de thionscnamh talmhaíochta i ndeochanna alcólacha, agus lena n-aisghairtear Rialachán (CE) Uimh. 110/2008 (1), agus go háirithe Airteagal 30(2) de,

De bharr an mhéid seo a leanas:

(1) I gcomhréir le hAirteagal 17(5) de Rialachán (CE) Uimh. 110/2008 ó Pharlaimint na hEorpa agus ón gComhairle (2), tá scrúdú déanta ag an gCoimisiún ar iarratas na hUngáire an 14 Deireadh Fómhair 2016 maidir le clárú an táisc gheografaigh “Vasi vadkörte pálinka”.

(2) Rialachán (AE) 2019/787 a thagann in ionad Rialachán (CE) Uimh. 110/2008, tháinig sé i bhfeidhm an 25 Bealtaine 2019. I gcomhréir le hAirteagal 49(1) den Rialachán sin, déantar Caibidil III de Rialachán (CE) Uimh. 110/2008, maidir le tásca geografacha, a aisghairm le héifeacht ón 8 Meitheamh 2019.

(3) Ar chinneadh don Choimisiún go bhfuil an t-iarratas i gcomhréir le Rialachán (CE) Uimh. 110/2008, d’fhoilsigh sé príomhshonraíochtaí an chomhaid theicniúil in Iris Oifigiúil an Aontais Eorpaigh (3) faoi mar a fhoráiltear le hAirteagal 17(6) den Rialachán sin, i gcomhréir leis an gcéad fhomhír d’Airteagal 50(4) de Rialachán (AE) 2019/787.

(4) I gcomhréir le hAirteagal 27(1) de Rialachán (AE) 2019/787, níor tugadh aon fhógra freasúra don Choimisiún.

(5) Dá bhrí sin, ba cheart an tásc “Vasi vadkörte pálinka” a chlárú mar thásc geografach,

TAR ÉIS AN RIALACHÁN SEO A GHLACADH:

Airteagal 1 Tá an tásc geografach “Vasi vadkörte pálinka” cláraithe. I gcomhréir le hAirteagal 30(4) de Rialachán (AE) 2019/787, an chosaint dá dtagraítear in Airteagal 21 den Rialachán sin, deonaítear leis an Rialachán seo í don ainm “Vasi vadkörte pálinka”.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh. Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

Arna dhéanamh sa Bhruiséil, 18 Márta 2021. Thar ceann an Choimisiúin Ar son an Uachtaráin Janusz WOJCIECHOWSKI Comhalta den Choimisiún

(1) IO L 130, 17.5.2019, lch. 1.

(2) Rialachán (CE) Uimh. 110/2008 ó Pharlaimint na hEorpa agus ón gComhairle an 15 Eanáir 2008 maidir le sainmhíniú, tuairisc, cur i láthair, lipéadú agus cosaint tásc geografach deochanna biotáilleacha agus lena n-aisghairtear Rialachán (CEE) Uimh. 1576/89 ón gComhairle (IO L 39, 13.2.2008, lch. 16).

(3) IO C 417, 2.12.2020, lch. 59.
RIALACHÁN TARMLIGTHE (AE) 2021/466 ÓN gCOIMISIÚN

an 17 Samhain 2020

lena bhforlíontar Rialachán (AE) 2019/1700 ó Pharlaimint na hEorpa agus ón gComhairle trí líon agus teideal na n-athróg a shonrú do réimse an ioncaim agus na ndálaí maireachtála ar an tsláinte agus ar an gcaighdeán maireachtála atá ag na daoine

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/1700 ó Pharlaimint na hEorpa agus ón gComhairle an 10 Deireadh Fómhair 2019 lena mbunaítear creat comhchoiteann le haghaidh staidreamh Eorpach a bhaineann le daoine agus le teaghlaigh, bunaithe ar shonraí ar leibhéal an duine aonair arna mbailiú ó shamplaí, lena leasaítear Rialacháin (CE) Uimh. 808/2004, (CE) Uimh. 452/2008 agus (CE) Uimh. 1338/2008 ó Pharlaimint na hEorpa agus ón gComhairle, agus lena n-aisghairtear Rialachán (CE) Uimh. 577/98 ón gComhairle agus Rialachán (CE) Uimh. 1177/2003 ó Pharlaimint na hEorpa agus ón gComhairle (1), agus go háirithe Airteagal 6(1) de,

De bharr an mhéid seo a leanas:

(1) Chun na riachtanais a shainaithnítear sna topaicí mionsonraithe ábhartha a chumhdach, ba cheart don Choimisiún uimhir agus teideal na n-athróg a shonrú le haghaidh an tacair sonraí sa réimse dálaí maireachtála (EU-SILC).

(2) Is ionstraim ríthábhachtach í an suirbhé ar staidreamh an Aontais ar ioncam agus dálaí maireachtála (“suirbhé EU-SILC”) chun faisnéis a chur ar fáil a cheanglaítear leis an Seimeastar Eorpach agus Colún Eorpach na gCeart Sóisialta, go háirithe maidir le dáileadh ioncaim, bochtaineacht agus eisiamh sóisialta. Cuireann sé faisnéis ar fáil freisin faoi chúram sláinte, faoi thosca sláinte, stádas sláinte agus míchumas ón modúl a bhíonn ann trí huaire in aghaidh na bliana ar an tSláinte, agus sonraí faoi fholláine agus rannpháirtíocht shóisialta agus chultúrtha ón modúl a bhíonn ann sé huaire in aghaidh na bliana ar an gCaighdeán Maireachtála atá ag na daoine.

(3) Ní rachaidh líon na n-athróg a bheidh le bailiú thar 5 % de líon na n-athróg a bailíodh le haghaidh réimse na ndálaí maireachtála tráth theacht i bhfeidhm do Rialachán (AE) 2019/1700 an 3 Samhain 2019.

TAR ÉIS AN RIALACHÁN SEO A GHLACADH:

Airteagal 1 Leagtar amach san Iarscríbhinn uimhir agus teideal na n-athróg don mhodúl a bhíonn ann trí huaire in aghaidh na bliana ar an tSláinte agus don mhodúl a bhíonn ann sé huaire in aghaidh na bliana ar an gCaighdeán Maireachtála atá ag na daoine.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 17 Samhain 2020. Thar ceann an Choimisiúin An tUachtarán Ursula VON DER LEYEN

(1) IO L 261 I, 14.10.2019, lch. 1.
(2)

Ba cheart do ghnóthais árachais agus athárachais úsáid a bhaint as an bhfaisnéis theicniúil atá bunaithe ar shonraí margaidh a bhaineann le deireadh na míosa roimhe sin a thagann roimh an gcéad dáta tagartha tuarascála maidir lena bhfuil feidhm ag an Rialachán seo. An 7 Eanáir 2021, chuir an tÚdarás Eorpach um Árachas agus Pinsin Cheirde ar fáil don Choimisiún an fhaisnéis theicniúil a bhaineann le sonraí margaidh go dtí deireadh mhí na Nollag 2020. Foilsíodh an fhaisnéis sin an 7 Eanáir 2021 i gcomhréir le hAirteagal 77e(1) de Threoir 2009/138/CE.
—

onnmhairí chuig na stáit seo: Poblacht na hAlbáine, an Bhoisnia agus an Heirseagaivéin, Oileáin Fharó, Poblacht na hÍoslainne, an Chosaiv (4), Prionsacht Lichtinstéin, Montainéagró, Ríocht na hIorua, Poblacht na Macadóine Thuaidh, Poblacht San Mairíne, an tSeirbia, Cónaidhm na hEilvéise, Stát Chathair na Vatacáine, na tíortha thar lear agus críocha a liostaítear in Iarscríbhinn II den Chonradh ar Fheidhmiú an Aontais Eorpaigh, agus onnmhairí chuig na tíortha seo: Büsingen, Helgoland, Livigno, Ceuta agus Melilla agus an Ailgéir, an Éigipt, an Iordáin, an Liobáin, Maracó, an Phalaistín (5), an tSiria, an Túinéis, an Airméin, an Asarbaiseáin, an Bhealarúis, an tSeoirse, Iosrael, an Mholdóiv agus an Úcráin.
(4)

An 17 Márta 2020, chuir an chuideachta Glycom A/S (“an t-iarratasóir”) iarratas faoi bhráid an Choimisiúin maidir le síneadh a chur le húsáid 2′-FL/DFL agus sonraíochtaí 2′-FL/DFL a athrú i gcomhréir le hAirteagal 10(1) de Rialachán (AE) 2015/2283. D’iarr an t-iarratasóir síneadh a chur le húsáid 2′-FL/DFL i ndeochanna bainnebhunaithe agus i dtáirgí comhchosúla a cheaptar lena n-ól ag leanaí óga ar leibhéil 1,2 g/L sa táirge deiridh atá réidh le húsáid, táirge a mhargaítear ar an mbonn sin nó a athbhunaítear de réir mar a threoraíonn an monaróir sna húsáidí údaraithe. Ina theannta sin, d’iarr an t-iarratasóir foráil a dhéanamh maidir le tuairisc níos cineálaí ar phróiseas táirgthe an bhia núíosaigh, go háirithe chun “spraethriomú” a bhaint den tuairisc ag an gcéim dheiridh thriomaithe den phróiseas táirgthe mar úsáidtear teicnící eile freisin, reothriomú, mar shampla; an téarma “éagruthach” a bhaint den tuairisc ar an mbia núíosach ina fhoirm dheiridh mar is púdar nó ceirtleáin den phúdar sin é an bia núíosach ag brath ar an modh triomaithe a úsáidtear; agus, chun 3-fúcaishiollachtós a áireamh, ceann de na mion-chomhpháirteanna den bhia núíosach i suim na n-olagaishiúicrídí ina bhfuil an bia núíosach seachas i suim na mioncharbaihiodráití áit a liostaítear faoi láthair é.
(1)

Le Rialachán Cur Chun Feidhme (AE) 2021/2266 ón gCoimisiún (2), leagtar síos an fhoirm le haghaidh an deimhnithe dá dtagraítear in Airteagal 23a(1) de Threoir 92/83/CEE ón gComhairle (3) atá le cur ar fáil ag na Ballstáit do tháirgeoirí beaga neamhspleácha deochanna alcólacha. Bunaítear freisin leis an Rialachán sin na tagairtí atá le déanamh ag na táirgeoirí sin sa doiciméad riaracháin maidir le gluaiseacht deochanna alcólacha faoi Chaibidil IV agus Chaibidil V de Threoir 2008/118/CE ón gComhairle (4).
Mar gheall ar a phost ceannasach, tá sé freagrach, mar sin, as gníomhaíochtaí a bhain an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin, agus chuir sé na gníomhaíochtaí sin chun feidhme go gníomhach

Ina ról ceannaireachta in Wagner Group, bhí sé féin ar an láthair chomhraic san Úcráin agus é ag comhordú agus ag pleanáil gníomhaíochtaí bhaill Wagner.

Is oifigeach faisnéise míleata Rúiseach (GRU) é Dimitriy Utkin, bunaitheoir Wagner Group, agus tá sé freagrach as oibríochtaí a chomhordú agus a phleanáil le hamhais Wagner Group a imscaradh san Úcráin.

202.

Denis Yurievich KHARITONOV (Денис Юрьевич ХАРИТОНОВ)

Post/poist: Leas cheann réigiúnach ar Astrakhan branch de Union of Donbass Volunteers; comhalta de Astrakhan Oblast Duma; Amhas de chuid Wagner Group Dáta breithe: 16.3.1980 Áit bhreithe: Astrakhan Oblast, Russia Náisiúntacht: Rúiseach Pas: 76 2759110 Arna eisiúint ag MVD 30001 Dáta éaga: 10.3.2030 Seoladh: Village of Ilyinka, Astrakhan Oblast, Cónaidhm na Rúise Inscne: fireann

Tá Denis Kharitonov mar leas cheann réigiúnach ar Astrakhan Branch de Union of Donbass Volunteers, is comhalta de Astrakhan Oblast Duma é agus is amhas de chuid Wagner Group é. Throid sé i gcathlán scarúnaíoch Steppe, áit a raibh sé i gceannas ar bhuíon diúracán frith-aerárthaigh iniompartha. D’admhaigh sé gur lámhach sé féin go pearsanta héileacaptar de chuid na hÚcráine agus dhá aerárthach Su-25 le linn dó a bheith in Donbas. Fuair sé Ordú Fiúntais Chónaidhm na Rúise For Merit to the Fatherland. Bronnadh gradaim inmheánacha de chuid Wagner Group air freisin chomh maith le gradaim ó cheannaire Union of Donbas Volunteers agus ó iar phríomh aire Donetsk People’s Republic (DPR), mar a thugtar air, Alexander Borodai (faoi réir bearta sriantacha ar bhonn Chinneadh 2014/145/CBES ón gComhairle). Ar an gcaoi sin, thacaigh sé go gníomhach le gníomhaíochtaí agus chuir sé beartais chun feidhme a bhaineann an bonn d’iomláine chríochach, de cheannasacht agus de neamhspleáchas na hÚcráine nó ar bagairt iad ar an méid sin.
(34)

Ní mór aon iarraidh a thíolacadh in am trátha agus go gasta ionas nach gcuirfear stiúradh ordúil na n-imeachtaí i mbaol. Chuige sin, ba cheart do na páirtithe leasmhara idirghabháil an Oifigigh Éisteachta a iarraidh a luaithe is féidir tar éis an teagmhais arb é is údar le hidirghabháil den sórt sin a bheith ann. I gcás ina dtíolactar iarrataí éisteachta lasmuigh de na tréimhsí ama ábhartha, déanfaidh an tOifigeach Éisteachta scrúdú freisin ar na cúiseanna le hiarrataí déanacha den sórt sin, ar chineál na saincheisteanna a tarraingíodh anuas agus ar thionchar na saincheisteanna sin ar chearta cosanta, ag féachaint go cuí do leasanna dea-riaracháin agus do chríochnú tráthúil an imscrúdaithe.
1.

“Emraan Ali (ainm bréige lag: Abu Jihad TNT). Dáta breithe: (a) 4.7.1967. Áit bhreithe: (a) Rio Claro, Oileán na Tríonóide agus Tobága. Náisiúntacht: (a) Oileán na Tríonóide agus Tobága; (b) Stáit Aontaithe Mheiriceá. Uimh. phas. (a) TB162181 (eisíodh an pas de chuid Oileán na Tríonóide agus Tobága an 27.1.2015 agus chuaigh sé in éag an 26.1.2020); (b) 420985453 (pas de chuid Stáit Aontaithe Mheiriceá a chuaigh in éag an 6.2.2017). Uimh. chéannachta náisiúnta 19670704052 (uimhir chéannachta in Oileán na Tríonóide agus Tobága). Seoladh: (a) Stáit Aontaithe Mheiriceá (faoi choinneáil, Federal Detention Center - Miami, Uimhir Chlárúcháin: 10423-509); (b) #12 Bóthar Rio Claro Mayaro, Rio Claro, Oileán na Tríonóide (iarsheoladh 2008-Márta 2015); (c) #7 Bóthar Guayaguayare, Rio Claro, Oileán na Tríonóide (iarsheoladh circa 2003); (d) Stáit Aontaithe Mheiriceá (iarsheoladh Eanáir 1991-2008). Faisnéis eile: (a) Comhalta sinsearach den Stát Ioslamach san Iaráic agus sa Leiveaint (SIIL), a liostaítear mar Al-Qaida san Iaráic. Earcaíodh le haghaidh SIIL é agus d’ordaigh sé do dhaoine aonair gníomhartha sceimhlitheoireachta a dhéanamh trí fhíseán ar líne. (b) Tuairisc ar a chuma fhisiceach: airde: 176 cm; meáchan: 73 kg; cruth: meánmhéide; dath súl: donn; dath gruaige: dubh/maol; snua: donn; (c) Labhraíonn sé Béarla. Dáta an ainmniúcháin dá dtagraítear in Airteagal 7d(2)(i): 23.11.2021.”
(4)

Na táirgí ilchodacha a thagann faoi Airteagal 12(2), pointe (c), de Rialachán Tarmligthe (AE) 2019/625, is iad sin is lú riosca i measc na gcatagóirí éagsúla de tháirgí ilchodacha a thagann faoi Airteagal 12(2), pointí (a) go (c), den Rialachán Tarmligthe sin. Ina theannta sin, rinneadh líon íseal cásanna neamhchomhlíonta a bhreathnú agus a thaifeadadh sa Chóras Bainistíochta Faisnéise le haghaidh Rialuithe Oifigiúla le linn rialuithe teorann maidir leis an gcatagóir sin de tháirgí ilchodacha ó dháta cur i bhfeidhm an Rialacháin Tharmligthe (AE) 2019/625. Chun a áirithiú go bhfuil an t-ualach riaracháin ar na Ballstáit i gcomhréir leis an riosca a bhaineann leis na hearraí a thagann isteach san Aontas, is iomchuí bunmhinicíocht na seiceálacha fisiceacha le haghaidh na catagóire sin de tháirgí ilchodacha a laghdú go 5 %.
(4)

Aon leasú ar chriosanna srianta I, II agus III in Iarscríbhinn I a ghabhann le Rialachán Cur Chun Feidhme (AE) 2021/605, ba cheart iad a bheith bunaithe ar an staid eipidéimeolaíoch maidir le fiabhras Afracach na muc sna limistéir atá buailte ag an ngalar sin agus ar staid eipidéimeolaíoch fhoriomlán fhiabhras Afracach na muc sa Bhallstát lena mbaineann, ar an leibhéal riosca maidir le leathadh breise an ghalair sin, ar phrionsabail agus critéir atá bunaithe ar an eolaíocht i dtaca le criosú a shainiú go geografach de bharr fhiabhras Afracach na muc, agus ar threoirlínte an Aontais a comhaontaíodh leis na Ballstáit ag an mBuanchoiste um Plandaí, Ainmnithe, Bia agus Beatha, treoirlínte atá ar fáil ar shuíomh gréasáin an Choimisiúin (4). Ba cheart a chur san áireamh sna leasuithe sin freisin caighdeáin idirnáisiúnta, cuir i gcás an Cód um Shláinte na nAinmhithe Talún (5) ón Eagraíocht Dhomhanda um Shláinte Ainmhithe, agus an bonn cirt atá leis an gcriosú a thug údaráis inniúla náisiúnta na mBallstát lena mbaineann.
(b)

iad siúd a chomhlíonann an méid seo a leanas: (i) is ceann díobh seo a leanas iad: an Albáin, Andóra, an Airméin, an Asarbaiseáin, an Bhealarúis, na hOileáin Chanáracha, Oileáin Fharó, an tSeoirsia, an Íoslainn, Lichtinstéin, an Mholdóiv, Monacó, An Mhacadóin Thuaidh, an Iorua, an Rúis (na codanna seo a leanas amháin: an Ceantar Cónaidhmeach Lárnach (Tsentralny federalny okrug), an Ceantar Cónaidhmeach Thiar Thuaidh (Severo-Zapadny federalny okrug), an Ceantar Cónaidhmeach Theas (Yuzhny federalny okrug), Ceantar Cónaidhmeach an Chugais Thuaidh (Severo-Kavkazsky federalny okrug) agus Ceantar Cónaidhmeach Volga (Privolzhsky federalny okrug)), San Mairíne agus an Úcráin; agus (ii) comhlíonann siad ceann acu seo a leanas: — aithnítear go bhfuil siad saor ó Clavibacter sepedonicus (Spieckermann agus Kotthoff) Nouioui et al., i gcomhréir leis an nós imeachta dá dtagraítear in Airteagal 107 de Rialachán (AE) 2016/2031, nó — aithnítear go bhfuil a gcuid reachtaíochta coibhéiseach le rialacha an Aontais maidir le cosaint ó Clavibacter sepedonicus (Spieckermann agus Kotthoff) Nouioui et al., i gcomhréir leis an nós imeachta dá dtagraítear in Airteagal 107 de Rialachán (AE) 2016/2031; nó
(2)

Ceann de chuspóirí Threoir 2014/24/AE is ea cead a thabhairt do na húdaráis chonarthacha a chuireann an Treoir sin i bhfeidhm na hoibleagáidí a leagtar síos sa Chomhaontú a chomhlíonadh ag an am céanna. Is gá athbhreithniú a dhéanamh ar an tairseach a leagtar síos sa Treoir sin chun a áirithiú go gcomhfhreagraíonn na tairseacha a leagtar síos in Airteagal 4, poinet (a), pointe (b) agus pointe (c), de Threoir 2014/24/AE do na tairseacha arna mbunú sa Chomhaontú. I gcomhréir le hAirteagal 6(2) de Threoir 2014/24/AE, tá na tairseacha a bhunaítear in Airteagal 13 den Treoir sin le hailíniú leis na tairseacha a leagtar amach in Airteagal 4, pointe (a) agus pointe (c), den Treoir sin.